וארג ויקרנס

לואי קאצ'ט (בנורווגית: Varg Vikernes; נולד בשם כריסטיאן ויקרנס ב-11 בפברואר 1973), אשר ידוע בעיקר בשם וארג ויקרנס, הוא מוזיקאי וסופר נורווגי אשר נודע בעיקר כאחד מהמוזיקאים הבולטים ביותר בסצנת הבלאק מטאל הנורווגית כאשר היא הייתה בתחילת דרכה. ב-1994 ויקרנס הורשע ברצח של המוזיקאי הנורווגי אויסטיין "יורונימוס" ארסת' והיה מעורב בהצתה של כנסיות שונות ברחבי נורווגיה, ועל כך הוא נידון ל-21 שנות מאסר, מתוכן הוא ריצה 15 שנים. ויקרנס נולד בברגן אשר במערב נורווגיה ב-1973. הוא גילה עניין במוזיקה עוד בגיל צעיר והושפע במיוחד מלהקות מטאל כבד כמו איירון מיידן וסלייר. ויקרנס החל לנגן בגיטרה בגיל 14 ובשנת 1989 הקים את הלהקה הראשונה שלו, "קלצ'ניקוב". בהמשך הצטרף גם ללהקת Old Funeral, בה ניגן בגיטרה בין השנים 1989 עד 1991. ב-1991 הקים ויקרנס את להקת בורזום אשר תהפוך עם השנים לאחת מהלהקות המשפיעות ביותר בסצנת הבלאק מטאל. האלבומים המוקדמים של הלהקה, כולל "Burzum" שיצא ב-1992, "Det Som Engang Var" שיצא ב-1993 ו-"Hvis Lyset Tar Oss" שיצא ב-1994, נחשבים ליצירות מכוננות בז'אנר. ב-10 באוגוסט 1993 ויקרנס דקר למוות את המוזיקאי הנורווגי אויסטיין "יורונימוס" ארסת' במהלך קטטה בדירתו של ארסת' באוסלו. ארסת' היה חבר מייסד של להקת הבלאק מטאל הנורווגית מייהם. במאי 1994 הורשע ויקרנס ברצח בכוונה תחילה. ויקרנס טען שהוא הרג את ארסת' מתוך הגנה עצמית. בעקבות כך ויקרנס נידון ל-21 שנות מאסר, אשר היה העונש המרבי לפי החוק הנורווגי באותה התקופה. הרצח זעזע את סצנת המטאל הנורווגית ומשך תשומת לב תקשורתית ניכרת ברחבי העולם לסצנת הבלאק מטאל הנורווגית. בתחילת שנות ה-90 ויקרנס היה מעורב גם בשריפה של מספר כנסיות היסטוריות ברחבי נורווגיה. הבולטת שבהן הייתה השריפה של כנסיית העץ פאנטופט מימי הביניים, אשר הייתה ממוקמת בברגן ונשרפה עד היסוד ביוני 1992. אף על פי שויקרנס מעולם לא הורשע רשמית בפשע הספציפי הזה, הוא נמצא אשם בהצתות אחרות של כנסיות. שריפת הכנסיות נבעה בעיקר מהסנטימנט האנטי-נוצרי של סצנת הבלאק מטאל הנורווגית אשר חתרה למרוד נגד התרבות הנוצרית אשר הינה דומיננטית בנורווגיה. ויקרנס נידון ל-21 שנות מאסר ב-1994 על הרצח של ארסת' ועל שריפות הכנסיות. במהלך השהות בכלא ויקרנס ייסד את הארגון הנאו-נאצי "Norwegian Heathen Front", פרסם שני ספרים, והוציא שני אלבומי אמביינט תחת שם הבמה "בורזום", אותם הקליט באמצעות סינתיסייזרים. בנוסף למוזיקה, ויקרנס החל לכתוב רבות במהלך המאסר. כתביו התמקדו לעיתים רבות במיתולוגיה הנורדית, בפגאניזם, בטוהר הגזע ובלאומיות. הוא הפך עם השנים לאישיות רבת השפעה בחוגי הימין הרדיקלי, אשר דוגלים בעמדות אנטי-נוצריות ובאנטישמיות. ויקרנס שוחרר מהכלא על תנאי ב-2009 לאחר שריצה 15 שנות מאסר. לאחר שהשתחרר מהכלא עבר ויקרנס לצרפת יחד עם אשתו וילדיו, ושם הוא המשיך להפיק מוזיקה. בהמשך ויקרנס השיק גם ערוץ יוטיוב בו הוא שיתף את דעותיו לגבי נושאים שונים, כולל מיתולוגיה נורדית, הישרדות ואידאולוגיית הימין הקיצוני. הערוץ שלו נסגר בסופו של דבר בשל תלונות על הפצת וקידום דברי שטנה. בשנת 2013 ויקרנס נעצר בצרפת בחשד לתכנון פעולות טרור, אך לבסוף הוא שוחרר משום שלא היו מספיק ראיות שהפלילו אותו. ב-16 ביולי 2013 ויקרנס ואשתו נעצרו בביתם שבצרפת בחשד לתכנון ביצוע פעולות טרור בצרפת לאחר שאשתו רכשה ארבעה רובים. גורמים רשמיים הצהירו מאוחר יותר שלאשתו של ויקרנס יש אישור חוקי לרכישה של הרובים. השניים שוחררו בהמשך ללא אישום משום שלא נמצאו מספיק ראיות שהפלילו אותם. ויקרנס הואשם בהמשך על ידי השלטונות בצרפת בהסתה לשנאת יהודים ומוסלמים בשל הפוסטים אותם פרסם בבלוג שלו אשר הוסרו בעקבות ההאשמות. ב-8 ביולי 2014 הורשע ויקרנס בהסתה לשנאה גזעית ונידון על כך לשישה חודשי מאסר על תנאי וקנס בסך 8,000 אירו. לאורך השנים ויקרנס היה ביקורתי מאוד כלפי הנצרות, היהדות, האסלאם וקפיטליזם, אשר לטענתו הרסו את התרבות הפגאנית המקורית של תושבי אירופה. ויקרנס כתב בעבר פוסט בבלוג שלו בו הוא הביע אהדה לכמה מדעותיו של אנדרס ברינג בריוויק אך גינה את ברייוויק על הריגת נורווגים חפים מפשע, וכינה אותו "לוזר נוצרי". ויקרנס טען שמעשיו של בריוויק היו חלק מקונספירציה יהודית וטען שהדרך היחידה להציל את אירופה היא לאמץ ערכים פגאניים. בשנים האחרונות זכה ויקרנס לפרסום רב בתקשורת לאחר שהראפר האמריקני קניה וסט נראה לובש חולצות טריקו של בורזום ולאחר שעטיפת אלבום האולפן של וסט נוצר לכאורה בהשראת העטיפות של אלבומי להקת בורזום. וסט אפילו השתמש בסימפול שיר של בורזום בשירו "Pussy Print". ויקרנס שיבח בעבר את וסט על כך שגילה "אומץ" ובחר לתמוך בבורזום באופן פומבי. בשנת 2007 ויקרנס התחתן עם חברתו הצרפתייה מארי קאצ'ט. ב-2007 נולד לבני הזוג בנם הראשון. לאחר שחרורו מהכלא, הוא עבר לגור יחד עם משפחתו בחווה קטנה במחוז טלמרק ובהמשך המשפחה עברה לגור במחוז קורז בצרפת. במרץ 2021 נולד לבני הזוג ילדם השביעי. לאחר שחרורו מהכלא, הוא שינה את שמו ללואי קאצ'ט (Louis Cachet) אך הוא ממשיך להשתמש בשם וארג ויקרנס בחיי היומיום. לטענת ויקרנס הוא קרוב משפחה רחוק של וידקון קוויזלינג אשר היה ראש ממשלת נורווגיה במהלך המשטר הפרו-נאצי הנורווגי במלחמת העולם השנייה. 1992 – Burzum (הוקלט בינואר 1992) 1993 – Aske (הוקלט באוגוסט 1992) 1993 – Det som engang var (הוקלט באפריל 1992) 1994 – Hvis lyset tar oss (הוקלט בספטמבר 1992) 1996 – Filosofem (הוקלט במרץ 1993) 1997 – Dauði Baldrs (הוקלט בכלא בשנים 1994–1995) 1999 – Hliðskjálf (הוקלט בכלא בשנת 1998) 2010 – Belus (הוקלט בשנת 2009) 2011 – Fallen (הוקלט בנובמבר 2010) 2011 – From the Depths of Darkness (הוקלט במרץ 2010) 2012 – Umskiptar (הוקלט בספטמבר 2011) 2013 – Sôl austan, Mâni vestan (הוקלט בשנת 2012) 2014 – The Ways of Yore (הוקלט בשנת 2013) 2020 – Thulêan Mysteries (הוקלט בין השנים 2015 עד 2020) 2023 – The Reincarnation of Ódinn (סינגל שלא היה חלק משום אלבום) 2024 – The Land of Thulê 1997 – Vargsmål 2000 – Germansk mytologi og verdensanskuelse 2001 – Guide to the Norse Gods and Their Names 2002 – Irminsûl 2011 – Sorcery and Religion in Ancient Scandinavia 2015 – Reflections on European Mythology and Polytheism 2017 – Paganism Explained, part I: Þrymskviða 2017 – Paganism Explained, Part II: Little Red Riding Hood & Jack and the Beanstalk 2018 – Paganism Explained, Part III: The Cult of Mithra & Hymiskviða 2018 – Paganism Explained, Part IV: Valhöll & Odinn in Yggdrasill 2019 – Paganism Explained, Part V: Ásgardr, Vanaheimr & the Nine Worlds of Hel 2024 – To Hell and Back Again: Part I: My Black Metal Story 2024 – To Hell and Back Again: Part II: My Childhood Story 2024 – To Hell and Back Again: Part III: My Prison Story 2024 – To Hell and Back Again: Part IV: My Burzum Story 2024 – To Hell and Back Again: Part V: My Survival Story 1998 – Satan rir media (בתפקיד עצמו) 2007 – Metal: A Headbanger's Journey (צילומי ארכיון) 2008 – Pure Fucking Mayhem (צילומי ארכיון) 2009 – Until the Light Takes Us (בתפקיד עצמו) 2013 – ForeBears (בתפקיד עצמו) אתר האינטרנט הרשמי של וארג ויקרנס (ברוסית ובאנגלית) מדיה וקבצים בנושא וארג ויקרנס בוויקישיתוף אתר הבית הרשמי של וארג ויקרנס ובורזום Patterson, Dayel (20 ביולי 2016). "20 of the best black metal albums from the 1990s". Team Rock. {{cite web}}: (עזרה) Hopper, Jessica (29 באוגוסט 2013). "The Complicated Appeal Of Black Metal". BuzzFeed. {{cite web}}: (עזרה) Sigel, Zack (7 באוגוסט 2015). "Are Music Streaming Services Doing More Harm Than Good to the Metal Community?". VH1. ארכיון מ-17 באוגוסט 2022. {{cite web}}: (עזרה) Berg, Morten Michelsen (10 מרץ 2009). "Nå slipper "Greven" ut". TV 2 Nyhetene (בנורווגית). אורכב מ-המקור ב-12 מרץ 2009. נבדק ב-10 מרץ 2009. "Varg Vikernes – A Burzum Story: Part I – The Origin And Meaning". Burzum.org. נבדק ב-29 ביולי 2014. {{cite web}}: (עזרה) "Varg Vikernes ute på prøve". Verdens Gang (בנורווגית). Oslo, Norway. Norsk Telegrambyrå. 10 במרץ 2009. ארכיון מ-12 במרץ 2009. נבדק ב-10 במרץ 2009. {{cite news}}: (עזרה) "Ute av fengsel". Dagbladet.no (בנורווגית). 22 במאי 2009. נבדק ב-23 במאי 2009. {{cite news}}: (עזרה) "Varg Vikernes – YouTube Has Deleted Vikernes' Channel". Metal Storm. 6 June 2019. Julien Dumond (16 ביולי 2013). "Un néo-nazi norvégien interpellé en Corrèze". נבדק ב-16 ביולי 2013. {{cite news}}: (עזרה) John Irish. "Man linked to Norwegian mass killer Breivik arrested in France". Reuters. נבדק ב-16 ביולי 2013. {{cite news}}: (עזרה) "BBC News 'Neo-Nazi' musician Vikernes in French terror arrest". BBC News. נבדק ב-16 ביולי 2013. {{cite news}}: (עזרה) "Neo-Nazi musician Vikernes freed after arrest in France". BBC. 18 ביולי 2013. נבדק ב-18 ביולי 2013. {{cite news}}: (עזרה) "Varg Vikernes er løslatt – Nyheter, tv og radio fra hele verden". NRK. 18 ביולי 2013. נבדק ב-29 ביולי 2014. {{cite web}}: (עזרה) Lillegård, Henning (28 באוגוסט 2013). "Tiltalen klar mot Varg Vikernes". Dagbladet (בנורווגית). נבדק ב-9 באוקטובר 2013. {{cite news}}: (עזרה) Doksheim, Therese (8 ביולי 2014). "Varg Vikernes dømt til seks måneder betinget fengsel". Dagbladet (בנורווגית). נבדק ב-8 ביולי 2014. {{cite news}}: (עזרה) Elibert, Mark. "Kanye West Wears T-Shirt Featuring Neo-Nazi Heavy Metal Artist After Antisemitism Apology". Complex (באנגלית אמריקאית). נבדק ב-18 בפברואר 2024. {{cite web}}: (עזרה) Trapp, Philip (25 בינואר 2024). "Varg Vikernes Comments on Kanye West Wearing a Burzum Shirt". Loudwire (באנגלית). נבדק ב-18 בפברואר 2024. {{cite web}}: (עזרה) @GandalftheWhi19. "Whilst 'LARPing in the woods' here in the French countryside, today, the 14th of March, my wife gave birth to another healthy child, our 7th" (Tweet). אורכב מ-המקור ב-15 במרץ 2021 – via Twitter. {{cite web}}: (עזרה) "Vikernes skylder fortsatt millioner for nedbrente kirker i Norge". Aftenposten (בנורווגית). נבדק ב-31 באוקטובר 2020. {{cite news}}: (עזרה) Vikernes, Varg (6 בפברואר 2014). "Some Facts about Varg Vikernes & his Case". Thulean Perspective. אורכב מ-המקור ב-13 באוגוסט 2018. נבדק ב-23 בדצמבר 2017. {{cite web}}: (עזרה) "Interview with Varg Vikernes – "Druvis" Almanac (2011)".